wickkiey/tamil-wikipedia-chunked huggingface dataset:
# திருச்செல்வர் காவியம்

## கவுதம புத்தரின் புனைவு வரலாறு திருச்செல்வர் கதை ஆயிற்றா?

திருச்செல்வர் எனப் பொருள்படுகின்ற "சூசேப்பா" என்னும் பெயரைக் கொண்ட ஒருவருடைய வரலாறு பூலோகசிங்க அருளப்ப நாவலருக்கு எவ்வாறு கிடைத்தது என்பது அந்நூலின் முதல் பதிப்பின் முன்னுரையில் கீழ்வருமாறு குறிப்பிடப்படுகிறது:
<blockquote>
*சிறந்தவிப் பாரிலே நிறைந்தபல் வளமுஞ் செறிந்து விளங்கும் சிந்து தேசத்திலே, கி.பி. எட்டாம் நூற்றாண்டிலே செங்கோல் செலுத்திய "அபினேர்" என்னும் அஞ்ஞான அரசனுக்கு மைந்தனாய்ப் பிறந்து, இளமையிலேயே அற்புதமாய்ச் சத்தியவேதத்திற் சேர்ந்து, அதனால் நேரிட்ட தடைகளைக் கடந்து, பின்னர் தந்தை முதலியோரையும் சத்திய வேதத்துட் சேர்த்து ஈற்றில் வனஞ்சென்று தவஞ்செய்து மோட்சபாக்கியம் பெற்ற "திருச்செல்வராயன்" சரித்திரத்தை அர்ச்சியசிஷ்ட் தமசேனு அருளப்பர், கி.பி. எழுநூற்று முப்பத்து மூன்றாம் வருடத்திலே மகாத்துமாக்கள் சொல்லக்கேட்டதாய் எழுதி வைத்தனர். அச்சரித்திரத்தைச் சத்தியவேதக் குருமார், தமிழில் மொழிபெயர்த்துக் கொடுக்க, அச்சரித்திரம் உண்மையும் மிக உருக்கமும் உள்ளதென மதித்து, அதனை ஓர் காவியமாகப் பாடின் யாவர்க்கும் இன்பமும் சுவையுமாயிருக்குமென நினைந்து, கல்வி கேள்விகளில் முதிர்ந்தவரும், கவிச்சிங்கருமாய் யாழ்ப்பாணம் தெல்லிமாநகரில் வசித்த "பூலோக சிங்க முதலியார்" என்னும் பெயருடைய "அருளப்ப நாவலர்" யாவரும் மெச்சச் சொற்சுவை பொருட்சுவை செறிய இனிய காவிய ரூபமாக்கினர்.*</blockquote>
இங்கே குறிப்பிடப்படுகிற வரலாற்றுப் புனைவு இந்தியாவிலிருந்து மேலை நாடு சென்ற பவுத்த மரபைச் சார்ந்ததாக இருக்கலாம் என்றும் புத்தரின் வரலாறே இங்கு வேறுவடிவத்தில் தோன்றுகிறது என்றும் அறிஞர் கருதுகின்றனர்.
# திருச்செல்வர் காவியம்

## ஆதாரம்

- பூலோகசிங்க அருளப்ப நாவலர், *திருச்செல்வர் காவியம்*, இரண்டாம் பதிப்பு. பதிப்பாசிரியர்: அருட்திரு. கலாநிதி ஏ.ஜே.வி. சந்திரகாந்தன், தலைவர், கிறிஸ்தவ, இஸ்லாமிய நாகரிகத்துறைகள், யாழ்ப்பாணப் பல்கலைக் கழகம், திருநெல்வேலி. வெளியீடு: திருமறைக் கலாமன்றம், யாழ்ப்பாணம், 1997. முதல் பதிப்பு: 1896.  
- இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# பழனிக் கோவை

**பழனிக் கோவை** என்பது கோவை நூல்களில் ஒன்று. பழனியைத் தலைநகராகக் கொண்டு நாடாண்ட வையாபுரி மன்னனை முன்னிலைப்படுத்திப் பாடப்பட்ட நூல். 15 ஆம் நூற்றாண்டின் தொடக்கப் பகுதியில் தோன்றியது. கோவை நூலுக்கு உலிய அளவுத் திட்டப்படி 400 பாடல்களைக் கொண்டது. பாடல் ஒவ்வொன்றுக்கும் துறை அல்லது கிளவித் தலைப்பு, கொளு, மெய்ப்பாடு, பயன் என்னும் குறிப்புகள் தரப்பட்டுள்ளன. இவை நூலாசிரியரால் தரப்பட்டவை. இது நூலாக அச்சாகவில்லை  
பாண்டிக்கோவை காலத்தால் முந்தியது. அடுத்த சிறப்பு சிற்றம்பலக் கோவையார் நூலுக்கு உரியது. மூன்றாம் சிறப்பினை இந்த நூல் பெற்றுள்ளது. இந்த நூல் சிற்றம்பலக் கோவையை அடியொற்றிச் செய்யப்பட்டது. இந்த நூலை அடுத்து **இறையனார் பொருள் விளக்கம்** என்னும் துணைக் கொத்தும் உண்டு. இந்த இணைப்புக் கொத்தில் 'இயற்கைப் புணர்ச்சி' தொடங்கி, 'பரத்தையிற் பிரிவு' ஈறாக 24 பகுதிகள் உள்ளன. இதில் உள்ள பாடலடிகள் 112.
# பழனிக் கோவை

## கொளு - எடுத்துக்காட்டு

ஒரடிக் கொளுக்கள்
- கரைவு கூறி வரைவு கடாயது
- ஊரன் புயத்தின் வாரம் பகர்ந்தது
- பருவம் இது என்று வரைவு கடாயது
ஈரடிக் கொளுக்கள்
:கொண்டல் பருவம் கண்டதற்கு இரங்கி
:வில் உமிழ் வேலோன் சொல்லல் உற்றது  
:பற்பல துயரொடு படரா நின்றவன்
:முற்படு புயற்கு முன்னி மொழிந்தது
# பழனிக் கோவை

## கோவை - பாடல் - எடுத்துக்காட்டு

(பொருள் நோக்கில் சொற்பிரிப்பு செய்யப்பட்டது)  
:நெடு மாதவனும் குறு மாதவனும் நிலம் உவரி
:தடுமாறக் கால் கைக்கு அடக்கிவிட்டாங்கு இவள் தன்மையில் நீ
:தொடும் ஆதரத்து அவர் தொட்டால் பெருகும், விட்டால் சுருங்கும்
:கடு மான் மகள் கொண்கர் **வையாபுரி மன்ன** கண்டு கொள்ளே.
# சம நீர்எடை

ஒரு பொருளின் வெப்பநிலையினை 1° சென்டிகிரேட் உயர்த்தத் தேவைப்படும் வெப்பத்தினைக் கொண்டு எத்தனை கிராம் தண்ணீரை 1° சென்டிகிரேட் உயர்த்தலாம் என்பது **சம நீர்எடை** (Water equivalent) என குறிக்கப்படும். இது Ms கிராமிற்குச் சமமாகும். M என்பது பொருளின் எடையினைக் குறிக்கும். s என்பது அதன் சுயவெப்பமாகும்.
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

2013 தொடர் கட்டுரைப் போட்டியை முன்னிட்டு ஆகத்து, 2013 மாதத்தில் நீங்கள் விரிவாக்கி முடித்த தலைப்புகளை இங்கு பதிந்து விடுங்கள். இதன் மூலம் யார் போட்டியில் முந்துகிறார், வெல்கிறார் என்பது தானாகவே தெரிந்து விடும்.  
போட்டி விதிகள்
- இந்தப் பட்டியலில் உள்ள குறுங்கட்டுரைகளை 15360 பைட் அளவைத் தாண்டி விரிவாக்க வேண்டும்.
- 15360ஆவது பைட்டைச் சேர்க்கும் விக்கிப்பீடியர் அந்தக் கட்டுரையைத் தன் கணக்கில் சேர்த்துக் கொள்ளலாம்.
- 15360ஆவது பைட்டைச் சேர்த்த பிறகே உசாத்துணைகள், வெளியிணைப்புகள், நூல் பட்டியல் போன்று எளிதில் வெட்டி ஒட்டக்கூடிய பகுதிகளைச் சேர்க்க வேண்டும். அதற்கு முன்பு சேர்ப்பது யாவும் உரைப்பகுதியாக இருக்க வேண்டும்.
- கட்டுரை உள்ளடக்கத்தின் தரம் வழமையான தமிழ் விக்கிப்பீடியா நடைமுறைகளுக்கு உட்பட்டு இருக்க வேண்டும்.  
**போட்டி நிலவரம்**  
- **முன்பதிவு செய்யப்பட்டவை**
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## முத்துராமன்

1. அதிர்வெண்
1. பெர்லின்
1. மைக்ரோசாப்ட் விண்டோசு
1. நீராவிப் பொறி
1. அமெரிக்காக்களின் கண்டுபிடிப்பு
1. அமெரிக்கப் பேரேரிகள்
1. பனாமா கால்வாய்
1. பைக்கால் ஏரி
1. கரோலஸ் லின்னேயஸ்
1. மைக்கலாஞ்சலோ புவோனரோட்டி
1. விளாதிமிர் பூட்டின்
1. சனி (கோள்)
1. லினக்சு
1. ஜாவா நிரலாக்க மொழி
1. ஹமுராபி
1. நியான்
1. மருத்துவம்
1. எதிர்மின்னி
1. இசுதான்புல்
1. முதலாம் கான்ஸ்டன்டைன்
1. கோவானிப் பீர்லூயிச்சி தா பலஸ்த்ரீனா
1. மின்னஞ்சல்
1. ஓங்கில்
1. வெள்ளி (மாழை)
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## தென்காசி சுப்பிரமணியன்

1. வாற்கோதுமை
1. எண்
1. இழ்சாக் கார்ட்டியே
1. நடனம்
1. அரபு மொழி
1. பகா எண்
1. சிலந்திதேள் வகுப்பு
1. சார்லமேன்
1. கோபி அன்னான்
1. எலினோர் ரூசுவெல்ட்
1. டேவிடு இல்பேர்ட்டு
1. இவா பெரோன்
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## நந்தினிகந்தசாமி

1. என்ரிக்கோ பெர்மி
1. காகிதம்
1. ஆல்ப்ஸ்
1. எவரெசுட்டு சிகரம்
1. தைமூர்
1. அகச்சிவப்புக் கதிர்
1. அரிசுட்டாட்டில்
1. லுடுவிக் ஃவான் பேத்தோவன்
1. விசை
1. தனிமம்
1. கண்
1. காட்டுத்தீ
1. நெருப்பு
1. இம்மானுவேல் கண்ட்
1. ஜாக் சிராக்
1. நெப்டியூன்
1. அன்டார்க்டிக்கா
1. சாக்கிரட்டீசு
1. தொடர்வண்டி
1. வௌவால்
1. வேகம்
1. பெருங்கடல்
1. ஒட்டோ ஃபொன் பிஸ்மார்க்
1. யாசிர் அரஃபாத்
1. ராபியேல் சான்சியோ
1. பிடல் காஸ்ட்ரோ
1. பித்தாகரஸ்
1. கோலா
1. சோளம்
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## மாதவன்

1. கழுகு
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## மணியன்

1. கெய்ரோ
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## சஞ்சீவி சிவகுமார்

1. . காய்கறி
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## பார்வதி

1. குட்டன்பேர்க்
1. எட்வர்ட் ஜென்னர்
1. சேர் சா சூரி
1. எட்மண்ட் இல்லரி
# விக்கிப்பீடியா:2013 தொடர் கட்டுரைப் போட்டி/முடிவுகள்/ஆகத்து, 2013

## விரிவான கட்டுரைக்கான சிறப்புப் பரிசு

- எட்வர்ட் ஜென்னர் கட்டுரையை 42,395 பைட்டு அளவுக்கு விரிவாக்கியதற்காக பார்வதிக்குச் சிறப்புப் பரிசு அளிக்கப்படுகிறது.
# தளர்நிலை

பொறியியல் மற்றும் பொருளறிவியலில் பொருள் ஒன்றின் **தளர்நிலை** (*yield strength* அல்லது *yield point*) என்பது அப்பொருள் நெகிழ்வுத் தன்மையை அடைய ஆரம்பிக்கும் போது அதன் தகைவைக் குறிக்கும்.  
உருக்கு அல்லது செம்பாலான ஒரு கம்பி அல்லது கோல், மெதுவாக அதிகரிக்கின்ற ஒரு இழுவிசைக்கு உட்படுத்தப்பட்டால் முதலில் அந்த கம்பியின் நீளம் மெதுவாகக் கூடும். இந்நிலையில் ஊக்கின் விதி செயல்படும். நீட்சி, விசையைப் பொறுத்து மாறுபடும். மீட்சி எல்லைக்குள் இருக்கும்போது விசையை அகற்றினால், கம்பி மறுபடியும் முதல் நிலைக்குத் திரும்பும். மீட்சி எல்லைக்கு அப்பால் விசையின் சிறு மாற்றமும் மிகவும் அதிகநீட்சியினைத் தோற்றுவிக்கும். இது தளர்நிலை எனப்படும். சிறிது நேரத்தில் **அறுநிலையை** (Breaking point) அடைந்து கம்பி அறுந்துவிடும்.  
A dictionary of science -ELBS
# துணைவன் (மென்பொருள்)

துணைவன் என்பது மலேசியா, சிங்கப்பூர் நாடுகளில் தமிழர்க்காக தமிழ் மொழியில் மென்பொருள்களை வழங்கும் நிறுவனம். இதுவரையிலும், உரை ஆவணத்தையும், தட்டச்சுக் கருவியையும் வெளியிட்டுள்ளது. துணைவன் தட்டச்சுக் கருவியே, சிங்கப்பூர், மலேசியாவில் தமிழ் ஒலிப்புமுறைத் தட்டச்சுடன் வெளியானது என்பது குறிப்பிடத்தக்கது. இதைத் தொடர்ந்தே கணியன், தமிழ்99 ஆகியன வெளியாகின. இதன் அண்மைய பதிப்பாக துணைவன் 7 வெளியாகியுள்ளது. இதனை ரவீந்திரன் பால் என்பவர் உருவாக்கினார்.
ஐ. ஈ. சிங்கப்பூர், தமிழ் டைப்ரைட்டர் ஆகினவற்றை விடவும் இது குறைந்தளவு தட்டல்களைக் கொண்டே எழுதுகிறது.
# துணைவன் (மென்பொருள்)

## இணைப்புகள்

- துணைவன் - தளம் (ஆங்கிலத்தில்)
# தமிழ்நாட்டுத் தெலுங்கர்

தமிழ்நாட்டைப் பிறப்பிடமாகக் கொண்ட தெலுங்கு மக்களை **தமிழ்நாட்டுத் தெலுங்கர்** என்பர். முதலாம் குலோத்துங்க சோழன்காலத்தில் தெலுங்கு மக்கள் ஆந்திராவில் இருந்து தமிழகம் வந்து குடியேறினர் பின்பு நாயக்கர் ஆட்சிக் காலத்தில் அதிக அளவில் குடியேறினர் . 2001-ஆம் ஆண்டு கணக்கெடுப்பின்படி தமிழ்நாட்டில் 5.65 % தெலுங்கு பேசும் வசிக்கின்றனர் . தமிழகத்தில் பல சமூகத்தினர் தெலுங்கு மொழி பேசுகின்றனர்  
தமிழ்நாட்டில் வசிக்கும் தெலுங்கு பேசும் சமூகங்கள்  
- ரெட்டியார்
- குலாலர் (கும்மரி,சாலிவாகனா, தெலுங்கு மண்ணுடையார்)
- முத்துராஜா நாயுடு
- அருந்ததியர்
- தெலுங்கு விஸ்வகர்மா -கம்சாலா ,விஸ்வபிராமணர் மற்றும் விஸ்வகர்மா
- தெலுங்கு யாதவர்-அஸ்தாந்திர கொல்லா , வடுக ஆயர் அல்லது வடுக இடையர்
- 24 மனை தெலுங்கு செட்டியார்
- கவரா
- பலிஜா
- கம்மவார் நாயுடு/நாயக்கர்
- பத்மசாலியர்
# தமிழ்நாட்டுத் தெலுங்கர்

## சென்னை

பிரித்தானியர் ஆட்சிக் காலத்தின்போது தென்னிந்தியாவில் மெட்ராஸ் முக்கிய இடமாக இருந்தது. ஆகவே, குறிப்பிடத்தக்க அளவில் தெலுங்கு மக்கள் சென்னைக்கு குடிபெயர்ந்தனர். தெலுங்குத் திரைப்படத்துறையும் சென்னையிலேயே இயங்கியது. பின்னாளில், மொழிவாரி மாநிலங்கள் பிரிக்கப்பட்ட போதும், சென்னையின் பல்வேறு பகுதிகளிலும் குடியிருந்தனர். தெலுங்கு மொழிப் பள்ளிகள் சிலவும் இயங்குகின்றன. தெலுங்கு திரைப்படங்களும் சில திரையரங்குகளில் வெளியாகின்றன. அண்மைக் காலங்களில், சென்னையை ஒட்டிய ஆந்திர மாநிலப் பகுதிகளில் வாழும் மக்கள் சென்னைக்கு வேலை தேடி வருகின்றனர்.
# தமிழ்நாட்டுத் தெலுங்கர்

## பிற பகுதிகள்

தமிழகத்தின் பிற பகுதிகளில் வாழும் தெலுங்கர்கள் விழுக்காட்டளவில் குறைவு. இவர்களில் பெரும்பான்மையோர் பேச்சளவில் கொச்சைத் தெலுங்கைப் பேசுவர். இவர்கள் தமிழை தங்கள் இரண்டாம் தாய்மொழியாகக் கொண்டுள்ளனர்.
# தமிழ்நாட்டுத் தெலுங்கர்

## தெலுங்கு ஊடகம்

தெலுங்கு நாளேடுகளான ஈநாடு, சாக்ஷி, ஆந்திர ஜோதி, வார்த்தா ஆகியன சென்னைக்கென்று தனிப் பதிப்பில் வெளிவருகின்றன. புதிய தெலுங்குத் திரைப்படங்கள் சென்னையில் உள்ள திரையரங்குகளில் திரையிடப்படுகின்றன.
# மானுசுத் தீவு

**மானுசுத் தீவு** (*Manus Island*, **மானுஸ் தீவு**) என்பது பப்புவா நியூ கினியின் வடக்கே மானுசு மாகாணத்தில் அமைந்துள்ளது. இது ஆட்மிரால்ட்டி தீவுகளின் மிகப் பெரிய தீவும், பப்புவா நியூ கினியின் 5வது பெரிய தீவும் ஆகும். 2,100&nbsp;கி.மீ.² பரப்பளவும் கொண்டது. 2000 ஆண்டு கணக்கெடுப்பின் படி, முழு மானுசு மாகாணத்திலும் 43,387 பேர் வசிக்கின்றனர். 2011 ஆம் ஆண்டு கணக்கெடுப்பில் இது 50,321 ஆக அதிகரித்திருந்தது. மானுசு மாகாணத்தின் தலைநகர் லொரெங்காவு மானுசு தீவில் அமைந்துள்ளது. மானுசு மாகாணத்தின் மொமோட்டி விமான நிலையம் மனுசு தீவின் அருகாமையில் லாசு நேகிரோசு தீவில் அமைந்துள்ளது. லாசு நேகிரோசு தீவையும் மானுசுத் தீவையும் பாலம் ஒன்று இணைக்கிறது. உள்ளூர் மக்களைத் தவிர ஆத்திரேலியாவின் கடற்பரப்பினுள் சட்டவிரோதமாகப் படகுகளில் நுழையும் அகதிகள் பலரும் 2001 முதல் 2004 வரை இங்கு தற்காலிகமாகக் குடியமர்த்தப்பட்டனர். 2012 முதல் அகதிகள் மீண்டும் இங்கு அனுப்பப்பட்டனர். 2013 சூலையில் இரு நாடுகளுக்கும் இடையில் செய்து கொள்ளப்பட்ட ஒப்பந்தம் ஒன்றின் படி ஆத்திரேலியாவினுள் படகுகளில் அகதிகளாக வருவோர் அனைவரும் மானுஸ் தீவிற்கு அனுப்பப்பட்டு அங்கு அவர்களது விண்ணப்பங்கள் பரிசீலிக்கப்படும், விண்ணப்பங்கள் ஏற்றுக் கொள்ளப்படுபவர்கள் இத்தீவிலேயே நிரந்தரமாகத் தங்க அனுமதிக்கப்படுவர். விண்ணப்பங்கள் ஏற்றுக் கொள்ளப்படாதவர்கள் சொந்த நாட்டுக்கோ அல்லது வேறெந்த நாட்டுக்கோ அனுப்பப்படுவர்.  
மானுசு தீவு அடர்ந்த தாழ்நில வெப்பமண்டல மழைக்காடுகளைக் கொண்டது. இத்தீவின் அதி கூடிய புள்ளி டிரெம்செல் மலை ஆகும். இதன் உயரம் கடல் மட்டத்தில் இருந்து 718&nbsp;மீட்டர்கள் (2,356&nbsp;அடி) ஆகும். மானுஸ் தீவு ஆரம்பத்தில் எரிமலைப் பிரதேசமாக இருந்தது.  
மரகதப் பச்சை நத்தைகள் மானுசு தீவில் மட்டுமே கிடைக்கின்றன. இவற்றின் ஓடுகள் நகைகளாக மாற்றப்பட்டு விற்பனை செய்யப்படுகின்றன.
# மானுசுத் தீவு

## வரலாறு

இரண்டாம் உலகப் போரின் போது மானுசுத் தீவு ஆத்திரேலியப் படையினரின் கண்காணிப்புத் தளமாகச் செயல்பட்டது.,. இவர்களே உள்ளூர் மக்களின் மருத்துவத் தேவைகளையும் கவனித்து வந்தனர். 1942 சனவரி 25 இல் சப்பானியர்களின் முதல் குண்டு இங்கு போடப்பட்டது. இங்கிருந்த வானொலிக் கொடிக்கம்பமே அவர்களின் முக்கிய இலக்காக இருந்தது. நேச நாடுகளின் கடற்படைத் தளம் இத்தீவின் சீயாட்லர் துறைமுகத்தில் அமைக்கப்பட்டது. இத்தளம் பின்னர் பிரித்தானிய பசிபிக் கப்பற்படையினரால் ஆதரிக்கப்பட்டு வந்தது. 1950–51 இல் சப்பானியப் போர்க் கைதிகள் மீதான விசாரணைகளின் இறுதிக் கட்டம் ஆத்திரேலியா இத்தீவிலேயே நடத்தியது.  
அமெரிக்க மானிடவியலாளர் மார்கரெட் மீட் என்பவர் போருக்கு முன்னரும் பின்னரும் இங்கு வசித்து வந்தார். இங்குள்ள வாழ்க்கை முறைகள் பற்றி இரு நூல்களை இவர் எழுதியுள்ளார்.
# ஆந்திர ஜோதி

**ஆந்திர ஜோதி** என்பது ஓர் தெலுங்கு மொழி நாளேடு. இது அனந்தபூர், திருப்பதி, கடப்பா, கர்னூல், வாரங்கல், நல்கொண்டா, மகபூப்நகர், ஐதராபாத், கரிம்நகர், கம்மம், நிசாமாபாத், விஜயவாடா, குண்டூர், நெல்லூர், ஒங்கோல், விஜயநகரம், காகிநாடா, ஸ்ரீகாகுளம், விசாகப்பட்டினம், பெங்களூர், சென்னை, விசாக் மாவட்டம், துனுகு, அடிலாபாத் என 21 இடங்களில் வெவ்வேறு பதிப்பாக வெளியாகிறது. நாளொன்றுக்கு 8,25,947 நாளேடுகள் விற்பனையாகின்றன.
# ஆழ்கடல் விண்மீன் நீயே!

***ஆழ்கடல் விண்மீன் நீயே!*** (, ) என்பது திருப்புகழ்மாலையின் மாலை மன்றாட்டில் தூய கன்னி மரியாவைக் குறித்து பாடப்படும் பாடலாகும். நடுக் காலத்தில் மிகவும் புகழ் பெறத்துவங்கிய இப்பாடலுக்கு பலர் இசையமைத்துள்ளனர்.  
இப்பாடலை யார் இயற்றினார் என்பது குறித்து ஒத்த கருத்தில்லை. சிலர் கிலார்வாக்ஸ் நகர புனித பெர்ணார்டு (Bernard of Clairvaux) என்றும் வேறு சிலர் புனித வெனான்தியுஸ் (Saint Venantius Fortunatus) என்றும் கூறுவர்.  
இப்பாடல் *மரியாவுக்கு அர்ப்பணமுறை* என்னும் புனித லூயிஸ் தெ மான்ஃபோடினால் துவங்கப்பட்ட பக்திமுயற்சியில் முக்கியப் பங்கு வகிக்கின்றது.
# ஆழ்கடல் விண்மீன் நீயே!

## பாடல் வரிகள்

::ஆழ்கடல் விண்மீன் நீயே வாழ்க!
::தாழ்ந்து இறைவனை ஈன்றாய், வாழ்க!
::ஆயினும் கன்னியாய் நிலைத்து, விண்ணின்
::வாயிலும் ஆயினாய் வியத்தகு வகையில்  
:வானவர் கபிரியேல் வாக்கை ஏற்றாய்;
:ஊனம் விளைத்து அமைதியைக் குலைத்த
:ஏவையின் பெயரை மாற்றி அமைத்தாய்;
:மூவா அமைதி நிலைக்க அருள்வாய்.  
::அன்னை எமக்கு நீயெனக் காட்டு,
::உன்மகனாக எமக்காய் பிறந்த
::நன்மகன் இயேசு எம்செபம் எல்லாம்
::உன்வழி ஏற்பார், நல்வழி பிறக்க  
:தன்னிகர் இல்லாக் கன்னியே வாழ்க,
:உன்னத சாந்தம் உடையோய், வாழ்க;
:எண்ணிலா எம்பாவம் பொறுத்து, எமக்கு
:விண்ணகத் தூய்மையும் சாந்தமும் அருள்க.  
::தூயநல் வாழ்வை எமக்குத் தருவாய்,
::தீயவை அழித்து வழிநடத் திடுவாய்;
::சேயர்உன் சேயாம் இயேசுவைக்கண்டு
::ஓயா தென்றும் இன்புறச் செய்வாய்.  
:தந்தை, திருமகன், தூய ஆவியும்,
:எந்தை இறைவன், மும்மையில் ஒருவர்;
:தந்தோம் அவர்க்குத் தாள்பணிந் தின்று
:வந்தனை, வணக்கம், வாழ்த்துடன் புகழும் - ஆமென்.
# தில்லித் தமிழ்ச் சங்கம்

**தில்லித் தமிழ்ச் சங்கம்** (*Delhi Tamil Sangam*) இந்தியத் தலைநகர் தில்லியில் செயல்பட்டு வரும் தமிழ் அமைப்பு ஆகும். 1946 ஆம் ஆண்டில் சங்கம் நிறுவிய துங்கர்கள் என அழைக்கப்படும் ஒன்பதின்மரால் இது துவக்கப்பட்டது. அவர்களுள் குறிப்பிடத்தக்கவரான தமிழ்ச்சங்கம் பாலு தங்கியிருந்த அறையில் நூலக வடிவில் இது துவங்கியது. பின்னர் இன்றைய கனாட் பிளேஸ் பகுதியில் உள்ள பாலிக்கா பஜார் அருகே அரசிடமிருந்து மூன்று அறைகள் வாடகைக்குப் பெறப்பட்டன. தமிழார்வலர் பலரின் உதவியுடன் இராமகிருஷ்ணபுரத்தில் சொந்தக் கட்டடம் நிறுவப்பட்டது. தமிழ்ச் சங்கத்தின் முகப்பில் தெய்வப்புலவர் வள்ளுவர் சிலை அமைந்துள்ளது. சங்கத்தினுள் தீரர் சத்தியமூர்த்தி நூலகம், பாரதியார் அரங்கம், பாரதிதாசன் அரங்கம், திருவள்ளுவர் அரங்கம் ஆகியவை அமைந்துள்ளன.
# தில்லித் தமிழ்ச் சங்கம்

## தீரர் சத்தியமூர்த்தி நூலகம்

ஆயிரக்கணக்கான தமிழ் நூல்களுடன் செயல்படும் இந்நூலகத்தில் 1947 முதல் வெளிவந்த தமிழ் இதழ்கள் காணக்கிடைக்கின்றன. உறுப்பினராவதற்கு 400 உரூபாய் காப்புத் தொகையும் ஆண்டு சந்தா 100 உரூபாயும் செலுத்த வேண்டும். ஓர் உறுப்பினருக்கு ஒரு முறையில் 4 புத்தகங்கள் வழங்கப்படுகின்றன.
# தில்லித் தமிழ்ச் சங்கம்

## வெளியிணைப்பு

தில்லித் தமிழ்ச் சங்க இணையத் தளம்
# தவத்திருப்பாடல்கள்

**தவத்திருப்பாடல்கள்** அல்லது **ஏழு தவச்சங்கீதங்கள்**, என்பவை கி.பி 6ம் நூற்றாண்டு முதல் கிறித்தவர்களால் பயன்படுத்தப்பட்டுவந்த விவிலியத்தின் திருப்பாடல்கள் நூலில் உள்ள 6, 32, 38, 51, 102, 130 மற்றும் 143 (செப்துவசிந்தா எண்ணிக்கையில் 6, 31, 37, 50, 101, 129, மற்றும் 142) ஆகிய பாடல்களைக்குறிக்கும். இப்பாடல்கள் தன் பாவத்துக்காய் மனம் வருந்தும் ஒருவர் பாடும் பாடல்களாய் அமைந்துள்ளன. இவறை 5ம் நூற்றாண்டில் வாழ்ந்த ஹிப்போவின் அகஸ்டீன் *தவத்திருப்பாடல்கள்* என அழைத்துள்ளார். இதில் 51ஆம் திருப்பாடல் ஆதி திருச்சபையில் காலை வேண்டலில் பயன்படுத்தப்பட்டது ஆகும். பழங்காலத்தில் புதிய துறவிகள் இப்பாடலை காலை வேண்டலில் வாசிப்பது வழக்கம்.  
- திருப்பாடல் 6 - *ஆண்டவரே, என்மீது சினங்கொண்டு என்னைக் கண்டியாதேயும்* எனத்துவங்கும் இப்பாடல் இக்கட்டுக் காலத்தில் உதவுமாறு வேண்டல் ஆகும்
- திருப்பாடல் 32 - *எவரது குற்றம் மன்னிக்கப்பட்டதோ ... அவர் பேறு பெற்றவர்* எனத்துவங்கும் பாவ அறிக்கையும் மன்னிப்பினையும் குறிக்கும் இப்பாடல் தாவீதின் அறப்பாடல் ஆகும்.
- திருப்பாடல் 38 - *ஆண்டவரே, என்மீது சினங்கொண்டு என்னைக் கண்டியாதேயும்;* எனத்துவங்கும் இப்பாடல் துன்புற்றவரின் மன்றாட்டாக தாவீது நினைவு கூர்தலுக்காகப் பாடியது.
- திருப்பாடல் 51 - *கடவுளே! உமது பேரன்புகேற்ப எனக்கு இரங்கும்* எனத்துவங்கும் இப்பாடல் தாவீது பத்சேபாவிடம் முறைதவறி நடந்த பின் இறைவாக்கினர் நாத்தான் அவரிடம் வந்தபோது அவர் பாவ மன்னிப்புக்காக மன்றாடிய பாடல் ஆகும்.
- திருப்பாடல் 102 - *ஆண்டவரே! என் மன்றாட்டைக் கேட்டருளும்! என் அபயக்குரல் உம்மிடம் வருவதாக!* என்னும் இப்பாடல் துன்புறும் ஒருவர் மனம் தளர்ந்து ஆண்டவரை நோக்கி தம் உள்ளக் குமுறலை வெளிப்படுத்தும் மன்றாட்டாக அமைந்துள்ளது
- திருப்பாடல் 130 - *ஆண்டவரே! ஆழ்ந்த துயரத்தில் இருக்கும் நான் உம்மை நோக்கி மன்றாடுகிறேன்;* என்னும் சீயோன் மலைத் திருப்பயணப் பாடல்
- திருப்பாடல் 143 - *ஆண்டவரே! என்மன்றாட்டைக் கேட்டருளும்; நீர் நம்பிக்கைக்கு உரியவராய் இருப்பதால், உமது இரக்கத்திற்காக நான் எழுப்பும் மன்றாட்டுக்குச் செவிசாய்த்தருளும்;* எனத்துவங்கும் இப்பாடல் தாவீது உதவிக்காக மன்றாடியப் பாடல் ஆகும்.
# விளக்கு உவமை

யில் விளக்கு உவமைக்கு அடுத்துவரும் வளரும் விதை உவமையும் சேர்த்து ஒரே படத்தில் சித்தரிக்கப்பட்டுள்ளது]]
**விளக்கு உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இடம்பெறுகின்றது. மத்தேயு 5:14–15, மாற்கு 4:21–25 மற்றும் லூக்கா 8:16–18இல் இடம் பெறும் இவ்வுவமை, இந்த நூல்களில் விவரிப்பில் மிக சிறு வேறுபாட்டையே கொண்டுள்ளது. மாற்கு நற்செய்தியில் இவ்வுவமை *உப்பும் ஒளியும்* சொற்பொழிவுக்கு பின் வருகின்றது.  
இயேசுவின் இந்த உவமையின் அடிப்படையில் "**to hide one's light under a bushel**" என்னும் ஆங்கில பழமொழியும் உண்டு.
# விளக்கு உவமை

## உவமையின் விவரிப்பு

லூக்கா நற்செய்தியில், பெரும் திரளான மக்கள் எல்லா ஊர்களிலிருந்தும் இயேசுவிடம் கூடி வந்தபோது அவர் கூறியது:
# தளிர்விடும் அத்தி மர உவமை

**தளிர்விடும் அத்தி மர உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இடம்பெறுகின்றது. மத்தேயு 24:32-35, மாற்கு 13:28-31 மற்றும் லூக்கா 21:29-33இல் இவ்வுவமை இடம் பெறுகின்றது. இது இறையரசு பற்றிய அத்தி மரம் குறித்த உவமையாகும். இதே அத்தி மரம் குறித்த கனிகொடா அத்திமரம் உவமை என்னும் வேறு ஓர் உவமையும் உள்ளது.
# தளிர்விடும் அத்தி மர உவமை

## உவமையின் விவரிப்பு

லூக்கா நற்செய்தியில் இவ்வுவமை பின்வருமாறு உள்ளது:
# வலியவர் உவமை

**வலியவர் உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இது இடம்பெறுகின்றது. மத்தேயு 12:29, மாற்கு 3:27 மற்றும் லூக்கா 11:21-22இல் இவ்வுவமை இடம் பெறுகின்றது. இதன் ஒரு வகை விவிலிய திருமுறையில் இடம்பெறாத தோமா நற்செய்தியில் 35ஆம் வசணத்தில் காணக்கிடைக்கின்றது.
# வலியவர் உவமை

## உவமையின் விவரிப்பு

லூக்கா நற்செய்தியில் இவ்வுவமை பின்வருமாறு உள்ளது:
# மரமும் கனியும்

**மரமும் கனியும்** என்பது இயேசுவின் உவமைகளுள் ஒன்றாகும். புதிய ஏற்பாட்டின் இரு நற்செய்தி நூல்களில் இது இடம்பெறுகின்றது. மத்தேயு 7:15–20 மற்றும் லூக்கா 6:43-45இல் இவ்வுவமை இடம் பெறுகின்றது. இதன் ஒரு வகை விவிலிய திருமுறையில் இடம்பெறாத தோமா நற்செய்தியில் 45ஆம் வசணத்தில் காணக்கிடைக்கின்றது.
# மரமும் கனியும்

## உவமையின் விவரிப்பு

மத்தேயு நற்செய்தியில் இவ்வுவமை பின்வருமாறு உள்ளது:  
லூக்கா நற்செய்தியில் இவ்வுவமை பின்வருமாறு உள்ளது:
# துறை (பொருள்-இலக்கணம்)

**பொருள் இலக்கணத்தில் துறை** என்பது ஒரு பாகுபாடு. தொல்காப்பியம் தமிழ் மொழியின் பாங்கை எழுத்து-அதிகாரம், சொல்-அதிகாரம் என்னும் இரு பகுதிகளில் விளக்குகிறது. தமிழின் இலக்கியப் பாங்கைப் பொருள்-அதிகாரம் என்னும் தலைப்பில் விளக்குகிறது. பொருளை அகம் புறம் எனப் பாகுபடுத்திக் காட்டுகிறது. இது மக்களின் வாழ்வியல் முறைமை. அகம் என்பது ஆணும் பெண்ணும் உறவு கொள்ளும் வாழ்க்கை பற்றியது. புறம் என்பது அவர்கள் புறத்தே உள்ள மற்றவர்களோடு உறவு கொள்ளும் வாழ்க்கை பற்றியது. கல்வி, ஆட்சி, வணிகம், உழவு முதலான தொழில்கள் ஆகியவை அனைத்தும் புறப்பொருள்.  
திணை என்னும் சொல் வாழ்க்கை ஓடும் ஒழுகலாற்றினைக் குறிக்கும். ஒழுகும் ஆறு ஒழுகலாறு. ஆற்றில் இறங்கிப் பயன்படுத்தும் இடத்தைத் துறை என்கிறோம். அதுபோல வாழ்க்கையில் அமைந்து கிடப்பனவே **இலக்கியத் துறைகள்**. இந்த இலக்கியத் துறைகளை வகுத்துக் காட்டுவனவே இலக்கணத் துறைகள். அதாவது இலக்கணம் காட்டும் துறைகள்.  
தொல்காப்பியம் புறத்திணையில் தான் வகுத்துக்கொண்ட ஏழு திணைகளுக்கும் துறைகளைச் சுட்டுகிறது. புறப்பொருள் வெண்பாமாலை தன் போக்கில் வகுத்துக்கொண்ட 12 திணைகளுக்கும் துறைகளைக் காட்டுகிறது. தொல்காப்பியத்தில் துறைகளின் பெயர்கள் செய்தி வடிவில் உள்ளன. புறப்பொருள் வெண்பாமாலையில் ஒவ்வொரு துறையும் ஒரு கொளுப் பாடலாலும், அதனை விளக்கும் ஓர் எடுத்துக்காட்டுப் பாடலாலும் விளக்கப்பட்டுள்ளன.  
அகத்திணைப் பாடல்களுக்குத் துறை கூறும் பாங்கு பண்டைய இலக்கணங்களிலும், இலக்கியங்களிலும் இல்லை. பிற்காலத்தில் தோன்றிய கோவை இலக்கியங்கள் இவற்றிற்கும் துறை சுட்டும் பாங்கினைக் கையாளுகின்றன்ன.
# மரகதப் பச்சை நத்தை

**மரகதப் பச்சை நத்தை** (*emerald green snail*) அல்லது **பச்சை மர நத்தை** (*green tree snail*) அல்லது **மானுசு பச்சை மர நத்தை** (*Manus green tree snail*), அறிவியல் பெயர்: *Papustyla pulcherrima*) என்பது அளவில் பெரிய மர நத்தை ஆகும். இது உயிரியல் அடிப்படையில் கேமேனிடே குடும்பத்தைச் சேர்ந்தது. இதன் ஓடு பொதுவாக மற்ற நத்தைகளில் காணப்படாத பச்சை நிறத்தில் இருப்பதால் இவை அணிகலன்கள் செய்வதில் பயன்படுகின்றன. மேலும் ஓடுகளைச் சேகரிப்பவர்களாலும் விரும்பி வாங்கப்படுகின்றன. இந்த நத்தைகளின் அழிவுக்கு இவை ஒரு காரணமாக உள்ளன. இப்போது இந்த நத்தை வகை அச்சுறுத்தப்பட்ட உயிரனங்களின் பட்டியலில் உள்ளது.  
இந்த நத்தைகள் பப்புவா நியூ கினியில் உள்ள மானுசுத் தீவில் மட்டுமே காணப்படுகின்றன. இவை மரத்தில் வாழும் தன்மையுடையன. மழைக்காடுகளில் கடல்மட்டத்தில் இருந்து 112 மீட்டர் உயரத்தில் இவை காணப்படுகின்றன.  
இவற்றின் பச்சை நிறம் ஓட்டின் கால்சியம் கார்பனேட்-ஆல் ஆன உட்பகுதியில் இருப்பதில்லை. ஓட்டின் மேலே உள்ள புரத அடுக்கிலேயே உள்ளன. இதற்குக் கீழே இதன் நிறம் மஞ்சள் ஆகும்.  
மேற்கூறிய காரணங்கள் தவிர காடுகள் அழிப்பும் இந்த உயிரினத்தின் அழிவுக்கு ஒரு முக்கியக் காரணமாகும்.  
இவ்வகை நத்தைகளும் அவற்றின் ஓடுகளும் சைட்சு (CITES) எனப்படும் அருகிவரும் உயிரினங்களுக்கான பன்னாட்டு சாசனம் மூலம் பாதுகாக்கப்பட்டுள்ளன.. இவ்வகை உயிரினங்கள் பன்னாட்டு இயற்கைப் பாதுகாப்புச் சங்கத்தின் அருகிவரும் பட்டியலில் சேர்க்கப்பட்டுள்ளன.
# ஆற்றுத்துறை

ஆற்றுத்துறை]]
ஆற்று நீரை மக்கள் பயன்படுத்தும் இடத்தை **ஆற்றுத்துறை** என்பர். இதனைப் பற்றிப் பண்டைய இலக்கியங்கள் சொல்லும் செய்திகள் இங்குத் தொகுக்கப்பட்டுள்ளன.  
##### இலக்கியச் செய்திகள்
- புகார் நகரத்தின் காவிரி ஆற்றிலும் நல்லியக்கோடனின் தலைநகர் 'நன்மாவிங்கை'யிலும் மகளிர் தனித்து நீராடுவதற்கென ஆற்றுத்துறைகள் இருந்தன. அவற்றை 'உண்துறை' , என்றனர். பனித்துறை என்பது பனிக்காலத்தில் நீராடுவதற்கென்றே அக்கால வீட்டு மனைகளில் அமைக்கப்பட்டிருந்த துறை. இவை ஆற்றோர மனைகள்.  
##### அடிக்குறிப்பு
# விக்கிப்பீடியா:Statistics/August 2013

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# சிலோன் (நிரலாக்க மொழி)

**சிலோன்** (*Ceylon*) என்பது ரெட் ஹட் உருவாக்கிய, வரவிருக்கின்ற நிரல் மொழியும் மென்பொருள் மேம்படுத்தல் தொகுதியும் ஆகும். ஜாவாவினை அடிப்படையாகக் கொண்ட இது வெளியானதும், ஜாவா மெய்நிகர்க் கருவியில் இயங்கக்கூடியது. இலங்கையின் முன்னைய பெயர்களில் ஒன்றான சிலோன் என்பதிலிருந்து இதற்குப் பெயர் உருவாகியது. ஜாவாத் தீவிற்கு தேயிலை பெயர் பெற்றதுபோல் இலங்கைத் தீவுக்கும் தேயிலை பெயர் பெற்றது என்ற அர்த்தத்தில் ஜாவா நிரல் மொழியும் சிலோன் நிரலாக்க மொழியும் தொடர்புபடுகின்றன.
# சிலோன் (நிரலாக்க மொழி)

## நிரல் மொழியின் பண்புகள்

சிலோன் ஜாவா நிரல் மொழியின் வரியமைப்பை அதிகம் கொண்டிருக்கிறது. பின்வரும் வரிகள் *Hello world* என்பதை வெளியீடாக்க சிலோன் நிரலாக்க மொழியில் எழுதப்படும்:
<syntaxhighlight lang="java">
void hello {  
print("Hello, World!");  
}
</syntaxhighlight>
# பாற்லாமும் யோசபாத்தும்

**பாற்லாமும் யோசபாத்தும்** (*Barlaam and Josaphat*) கிறித்தவ மரபின்படி நடுக்காலத்தில் இரு புனிதர்களாகக் கருதப்பட்டவர்கள். அவர்களைப் பற்றிய வரலாறு இந்தியாவில் கவுதம புத்தரைப் பற்றி உருவான வரலாற்றைத் தழுவி எழுந்தது என்றும், புத்தரின் வரலாறே இவ்வாறு கிறித்தவப் பார்வையில் புத்துரு பெற்றது என்றும் வரலாற்று ஆசிரியர்கள் கூறுகின்றனர்.
# பாற்லாமும் யோசபாத்தும்

## கிரேக்க புனைவு

*பாற்லாமும் யோசபாத்தும்* என்னும் தலைப்பில் ஒரு கிறித்தவம் தழுவிய வரலாற்றுக் கதையை கிரேக்க மொழியில் பெயர்த்தெழுதியவர் ஆத்தோஸ் நகர யூத்திமியுஸ் (*Euthymius of Athos*) என்னும் துறவி ஆவார். அத்துறவி மேற்கு ஆசியாவின் தென்பகுதியில் துருக்கிக்கு வடக்கே உள்ள ஜோர்ஜியா நாட்டைச் சார்ந்தவர். "பாலவரியானி" (*Balavariani*) என்னும் பெயரில் ஏற்கெனவே முதன்முறையாக கிறித்தவம் தழுவிய விதத்தில் ஜோர்ஜிய மொழியில் இருந்த 10ஆம் நூற்றாண்டுக் கதையையே யூத்திமியுஸ் துறவி கிரேக்க மொழியில் பெயர்த்தெழுதினார். அத்துறவி ஆத்தோஸ் நகர மடத்தை விட்டு காண்ஸ்டான்டிநோபுள் நகருக்குச் சென்றபோது 1028இல் கொல்லப்பட்டார். அதற்கும் ஒரு சில ஆண்டுகளுக்கு முன் அவர் "பாற்லாமும் யோசபாத்தும்" கதையை கிரேக்கத்தில் பெயர்த்திருக்க வேண்டும்.  
"பாற்லாமும் யோசபாத்தும்" கதை கிரேக்கத்திலிருந்து 1048இல் இலத்தீன் மொழியில் பெயர்க்கப்பட்டது. பின்னர் அக்கதை மேற்கு ஐரோப்பா முழுவதும் மக்களிடையே சென்று சேரலாயிற்று.  
இக்கதையை எழுதியவர் 7ஆம் நூற்றாண்டில் மேற்கு ஆசியாவில் வாழ்ந்த புனித தமாஸ்கு யோவான் என்றொரு மரபு உண்டு. ஆனால் அவர் இதை எழுதவில்லை என்று வரலாற்று ஆசிரியர்கள் கூறுகின்றனர்.
# பாற்லாமும் யோசபாத்தும்

## புத்தர் கதையின் வரலாற்றுத் தழுவல்

"பாற்லாமும் யோசபாத்தும்" கதை உண்மையில் புத்தரின் வரலாற்றுத் தழுவலே என்பது வரலாற்றாசிரியர் கருத்து. சமய வரலாற்றறிஞர் வில்பிரட் கான்ட்வெல் ஸ்மித் (*Wilfred Cantwell Smith*) என்பவர் ஆய்வுப்படி, இக்கதையின் மூலக் கரு வடமொழியில் எழுதப்பட்ட மகாயான பவுத்த ஏடு (2-4 நூற்றாண்டு). அக்கதை மனிக்கேயர் என்னும் கிறித்தவம் தழுவிய பிரிவினைக் குழுவின் தாக்கத்தைப் பெற்று, புத்தரின் வரலாற்றிலிருந்து இரு கிறித்தவப் புனிதர்களின் வரலாறு ஆனது. அவ்வடிவத்தில் இசுலாம் கலாச்சாரத்தை அரபி மொழிபெயர்ப்பின் வழி சென்றடைந்தது. அரபி<nowiki/>யில் அதன் பெயர் "கித்தாப் பிலாவாற் வா-யூட்சாப்" (*Kitab Bilawhar wa-Yudasaf*). அதிலிருந்து ஜோர்ஜிய மொழிபெயர்ப்பு எழுந்தது. பின்னர் கிரேக்கப் பெயர்ப்பும் இலத்தீன் பெயர்ப்பும் தொடர்ந்தன.
# பாற்லாமும் யோசபாத்தும்

## பெயர்த் தோற்றம்

"யோசபாத்" என்னும் பெயரின் மூல வடிவம் "போதிசத்துவ" என்னும் வடமொழிப் பெயரே. அறிவொளி பெற்றவர் என்ற பொருளில் புத்தர் அவ்வாறு அழைக்கப்பட்டார். அப்பெயர் அரபியில் Būdhasaf என்று மாறியது. அரபியில் "b" என்னும் எழுத்தின் புள்ளி இரட்டிக்கும்போது "y" என்றாகும். அப்படியே Būdhasaf என்பது Yūdhasaf ஆனது. அதிலிருந்து ஜோர்ஜிய மொழியில் Iodasaph என்னும் பெயர் வந்தது.  
பின்னர் Iodasaph என்னும் ஜோர்ஜியப் பெயர் வடிவம் கிரேக்கத்தில் Ioasaph என்றும் இலத்தீனிலும் பிற ஐரோப்பிய மொழிகளிலும் Josaphat என்றும் மாறியது.  
இப்பெயரையே திருச்செல்வர் காவியத்தில் "சூசேப்பா" என்னும் வடிவத்தில் காண்கிறோம்.  
Bilawhar என்று அரபியில் வரும் பெயர் கிரேக்க மொழிபெயர்ப்பிலும் பிற பெயர்ப்புகளிலும் "பாற்லாம்" (*Barlaam*) என்னும் வடிவம் பெற்றது.  
இப்பெயரைத் திருச்செல்வர் காவியம் "வறலாம்" என்று தழுவியமைக்கிறது.
# பாற்லாமும் யோசபாத்தும்

## திருச்செல்வர் காவியம்

பூலோகசிங்க அருளப்ப நாவலர் என்னும் யாழ்ப்பாண அறிஞர் "பாற்லாமும் யோசபாத்தும்" என்னும் கதையைத் தமிழில் காப்பியமாகப் பாடி 1896இல் வெளியிட்டார். அக்காப்பியத்தில் அவர் "யோசபாத்" என்னும் பெயரைத் தமிழில் "சூசேப்பா" என்று தழுவியமைக்கிறார். அதுபோலவே "பாற்லாம்" என்னும் பெயர் "வறலாம்" என்று தமிழ் வடிவம் பெறுகிறது.  
சூசேப்பா என்னும் பெயர் "திருச்செல்வன்" என்னும் பொருள்படுவதால் அதையே காப்பியத்திற்கும் தலைப்பாக ஆசிரியர் கொண்டுள்ளார்.  
திருச்செல்வன் சிந்து நாட்டு இளவரசனாக இருந்து, உலக நாட்டங்களைத் துறந்து துறவியாக மாறுகிறார். அவருடைய தந்தை அவினேர் (*Avennir*) தம் மகன் கிறித்தவ மதத்தைத் தழுவியதை முதலில் எதிர்க்கிறார். பின்னர் அவரும் கிறித்தவராகி, நாட்டுப் பொறுப்பை விட்டு துறவியாகிறார்.  
இக்காவியத்தில் வரும் வேறு சில பெயர்கள்: நக்கோர் (*Nachor*); தேவுதன் ("Theodosius"); பராக்கி (*Barachius*).
# பாற்லாமும் யோசபாத்தும்

## புனிதர்கள் பட்டியலில் இடம்

கிரேக்க மரபுவழி திருச்சபையின் புனிதர் நாள்காட்டியில் பாற்லாமும் யோசபாத்தும் புனிதர்களாகச் சேர்க்கப்பட்டு அவர்களுக்கு ஆகத்து 26அம் நாள் விழாக் கொண்டாடப்படுகிறது.  
உரோமன் கத்தோலிக்க புனிதர் நாள்காட்டியில் இவ்விருவரும் இடம் பெறாவிட்டாலும், அவர்களுடைய பெயர்கள் புனிதர் வரிசையில் "உரோமை மறைச்சாட்சியர் நூல்" (*Roman Martyrology*) என்னும் ஏட்டில் அண்மைக் காலம் வரை இருந்தது. விழா நாள் நவம்பர் 27. அதன் பின்னர் 1960களில் இப்புனிதர் வாழ்ந்ததற்கான வரலாற்று ஆதாரம் இல்லை என்னும் அடிப்படையில் அவர்களுடைய பெயர்கள் நீக்கப்பட்டன.
# பாற்லாமும் யோசபாத்தும்

## இக்கதையின் பல மொழியாக்கங்கள்

### அரபி

- E. Rehatsek – *The Book of the King's Son and the Ascetic* – English translation (1888) based on the Halle Arabic manuscript
- Gimaret – *Le livre de Bilawhar et Budasaf* – French translation of Bombay Arabic manuscript
# பாற்லாமும் யோசபாத்தும்

## இக்கதையின் பல மொழியாக்கங்கள்

### ஜோர்ஜியம்

- David Marshall Lang: *The Balavariani: A Tale from the Christian East* California University Press: Los Angeles, 1966. Translation of the long version Georgian work that probably served as a basis for the Greek text. Jerusalem MS140
- David Marshall Lang: *Wisdom of Balahvar* – the short Georgian version Jerusalem MS36, 1960
- The Balavariani (Georgian and Arabic ბალავარიანი, بلوریانی)
# பாற்லாமும் யோசபாத்தும்

## இக்கதையின் பல மொழியாக்கங்கள்

### கிரேக்கம்

- Robert Volk, Die Schriften des Johannes von Damaskos VI/1: Historia animae utilis de Barlaam et Ioasaph (spuria). Patristische Texte und Studien Bd. 61. Berlin: Walter de Gruyter, 2009. Pp. xlii, 596. .
- Robert Volk, Die Schriften des Johannes von Damaskos VI/2: Historia animae utilis de Barlaam et Ioasaph (spuria). Text und zehn Appendices. Patristische Texte und Studien Bd. 60. Berlin: Walter de Gruyter, 2006. Pp. xiv, 512. .
- Boissonade – older edition of the Greek
- G.R. Woodward and H. Mattingly – older English translation of the Greek Online Harvard University Press, Cambridge MA, 1914
# பாற்லாமும் யோசபாத்தும்

## இக்கதையின் பல மொழியாக்கங்கள்

### இலத்தீன்

- Codex VIII B10, Naples
# பாற்லாமும் யோசபாத்தும்

## இக்கதையின் பல மொழியாக்கங்கள்

### எத்தியோப்பியம்

- *Baralâm and Yĕwâsĕf*. Budge, E.A. Wallis. *Baralam and Yewasef : the Ethiopic version of a Christianized recension of the Buddhist legend of the Buddha and the Bodhisattva*. Published: London; New York: Kegan Paul; Biggleswade, UK: Distributed by Extenza-Turpin Distribution; New York: Distributed by Columbia University Press, 2004.
# பாற்லாமும் யோசபாத்தும்

## இக்கதையின் பல மொழியாக்கங்கள்

### பழைய பிரெஞ்சு

- Jean Sonet, *Le roman de Barlaam et Josaphat* (Namur, 1949–52) after Tours MS949
- Leonard Mills, after Vatican MS660
- Zotenberg and Meyer, after Gui de Cambrai MS1153
# பாற்லாமும் யோசபாத்தும்

## இக்கதையின் பல மொழியாக்கங்கள்

### கத்தலான்

- Gerhard Moldenhauer Vida de Barlan MS174
# பாற்லாமும் யோசபாத்தும்

## இக்கதையின் பல மொழியாக்கங்கள்

### புரோவென்சால்

- Ferdinand Heuckenkamp, version in langue d'Oc
- Jeanroy, Provençal version, after Heuckenkamp
- Nelli, Troubadours, after Heuckenkamp
- Occitan, BN1049
# பாற்லாமும் யோசபாத்தும்

## இக்கதையின் பல மொழியாக்கங்கள்

### இத்தாலியம்

- G.B. Bottari, edition of various old Italian MS.
- Georg Maas, old Italian MS3383
# பாற்லாமும் யோசபாத்தும்

## இக்கதையின் பல மொழியாக்கங்கள்

### போர்த்துகீசம்

- Hilário da Lourinhã. *Vida do honorado Infante Josaphate, filho del Rey Avenir, versão de frei Hilário da Lourinhã: e a identificação, por Diogo do Couto (1542–1616), de Josaphate com o Buda*. Introduction and notes by Margarida Corrêa de Lacerda. Lisboa: Junta de Investigações do Ultramar, 1963.
# பாற்லாமும் யோசபாத்தும்

## இக்கதையின் பல மொழியாக்கங்கள்

### ஆங்கிலம்

- Hirsh, John C. (editor). *Barlam and Iosaphat: a Middle English life of Buddha*. Edited from MS Peterhouse 257. London; New York: Published for the Early English Text Society by the Oxford University Press, 1986.
- Ikegami, Keiko. *Barlaam and Josaphat : a transcription of MS Egerton 876 with notes, glossary, and comparative study of the Middle English and Japanese versions*, New York: AMS Press, 1999.
- John Damascene, *Barlaam and Ioasaph* (Loeb Classical Library). David M. Lang (introduction), G. R. Woodward (translator), Harold Mattingly (translator)· Publisher: Loeb Classical Library, W. Heinemann; 1967, 1914.
- MacDonald, K.S. (editor). *The story of Barlaam and Joasaph : Buddhism & Christianity*. With philological introduction and notes to the Vernon, Harleian and Bodleian versions, by John Morrision. Calcutta: Thacker, Spink, 1895.
# பாற்லாமும் யோசபாத்தும்

## இக்கதையின் பல மொழியாக்கங்கள்

### திபெத்தியம்

- Rgya Tch'er Rol Pa – ou: Développement des jeux, Philippe-Édouard Foucaux (1811–1894) 1847. Lalitavistara
# பாற்லாமும் யோசபாத்தும்

## இக்கதையின் பல மொழியாக்கங்கள்

### தமிழ்

- பூலோகசிங்க அருளப்ப நாவலர், *திருச்செல்வர் காவியம்*, இரண்டாம் பதிப்பு. பதிப்பாசிரியர்: அருட்திரு. கலாநிதி ஏ.ஜே.வி. சந்திரகாந்தன், தலைவர், கிறிஸ்தவ, இஸ்லாமிய நாகரிகத்துறைகள், யாழ்ப்பாணப் பல்கலைக் கழகம், திருநெல்வேலி. வெளியீடு: திருமறைக் கலாமன்றம், யாழ்ப்பாணம், 1997. முதல் பதிப்பு: 1896.
# வெப்பத்தின் பொறிமுறைச் சமவலு

**வெப்பத்தின் பொறிமுறைச் சமவலு** அல்லது **வினை வெப்பச் சமவெண்** (*mechanical equivalent of heat*) என்பது வெப்பவியக்கவியலின் முதல் விதிப்படி செய்த வேலைக்கும் அதன் காரணமாகத் தோன்றும் வெப்பத்திற்கும் உள்ள விகிதமாகும். இது ஒரு மாறா எண்ணாகும்.  
:W/H =J  
இங்கு
:W - செய்த வேலை,இதன் அலகு ஜூல்,
:H - அதனால் தோன்றிய வெப்பம்.இதன் அலகு கலோரி ஆகும்,
:J - வெப்பத்தின் பொறிமுறைச் சமவலு,ஜூல்\ கலோரி ஆகும்.இதன் மதிப்பு 4.2 ஜூல்\கலோரி.
# தலைவரும் பணியாளரும் உவமை

**தலைவரும் பணியாளரும் உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டில் லூக்கா 17:7-10இல் இவ்வுவமை இடம் பெறுகின்றது. ஒருவர் கடவுளின் விறுப்பத்தை பலன் எதிர்பார்காமல் நிறைவேற்ற வேண்டும் என இது எடுத்துரைக்கின்றது.
# தலைவரும் பணியாளரும் உவமை

## உவமையின் விவரிப்பு

லூக்கா நற்செய்தியில் இவ்வுவமை பின்வருமாறு உள்ளது:
# தூப்னியம்

**தூப்னியம்** (*Dubnium*) என்பது **Db** என்ற குறியீட்டையும் அணு எண் 105 ஐயும் கொண்ட ஒரு யுரேனியப் பின் தனிமமாகும். கதிர்வீச்சுக் கொண்ட இத்தனிமம் செயற்கையில் மனிதனால் ஆக்கப்பட்ட 13 வது தனிமம் ஆகும். இதன் அரை வாழ்நாள் 1.6 வினாடியாகும். இது இயற்கையாகக் கிடைக்கவில்லை, உருசியாவின் தூப்னா என்ற நகரில் உள்ள ஆய்வுக்கூடத்தில் கண்டுபிடிக்கப்பட்டது. இதன் நிலையான ஓரிடத்தான், தூப்னியம்-268, இன் அரைவாழ்வுக் காலம் 28 மணிகள் ஆகும்.  
1960களில், சோவியத் ஒன்றியத்திலும், கலிபோர்னியாவிலும் இத்தனிமம் கண்டுபிடிக்கப்பட்டது. தூப்னாவில் உள்ள அணுக்கரு ஆய்வுக்கான மையம் இதற்கு நீல்சு போரின் நினைவாக **நீல்சுபோரியம்** (*nielsbohrium*, *Ns*) எனப் பெயரிட்டது. கலிபோர்னியா பல்கலைக்கழகம் இதற்கு ஓட்டோ ஹான் என்பவரின் நினைவாக **ஹானியம்** (*hahnium*, *Ha*) எனப் பெயரிட்டது. ஆனாலும், 1997 ஆம் ஆண்டில் பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC) அதிகாரபூர்வமாக தூப்னியம் எனப் பெயரிட்டது.
# சிந்தித்து முன்கணிப்பவர் உவமை

**சிந்தித்து முன்கணிப்பவர் உவமைகள்** என்பது இயேசு அடுத்தடுத்துக் கூறிய இரு உவமைகளைக் குறிக்கும். புதிய ஏற்பாட்டில் லூக்கா 14:25-33 இல் இவ்வுவமைகள் இடம் பெறுகின்றன. ஒருவர் கடவுளுக்கு அடுத்துதான் தன் சொந்த விருப்பத்தையும், நலனையும், தன்னைச் சார்ந்தோரின் நலனையும் கவனிக்க வேண்டும் என இவை எடுத்துரைக்கின்றன.
# சிந்தித்து முன்கணிப்பவர் உவமை

## உவமையின் விவரிப்பு

லூக்கா நற்செய்தியில் இவ்வுவமை பின்வருமாறு உள்ளது:
<blockquote>பெருந்திரளான மக்கள் இயேசுவோடு சென்றுகொண்டிருந்தனர். அவர் திரும்பிப் பார்த்து அவர்களிடம் கூறியது: *என்னிடம் வருபவர் தம் தந்தை, தாய், மனைவி, பிள்ளைகள், சகோதரர் சகோதரிகள் ஆகியோரையும், ஏன், தம் உயிரையுமே என்னைவிட மேலாகக் கருதினால், அவர் என் சீடராயிருக்க முடியாது.*
*தம் சிலுவையைச் சுமக்காமல் என் பின் வருபவர் எனக்குச் சீடராய் இருக்கமுடியாது.*  
*உங்களுள் யாராவது ஒருவர் கோபுரம் கட்ட விரும்பினால், முதலில் உட்கார்ந்து, அதைக் கட்டிமுடிக்க ஆகும் செலவைக் கணித்து, அதற்கான பொருள் வசதி தம்மிடம் இருக்கிறதா எனப் பார்க்கமாட்டாரா?*
*இல்லாவிட்டால் அதற்கு அடித்தளமிட்ட பிறகு அவர் கட்டி முடிக்க இயலாமல் இருப்பதைப் பார்க்கும் யாவரும் ஏளனமாக, *இம்மனிதன் கட்டத் தொடங்கினான்; ஆனால் முடிக்க இயலவில்லை* என்பார்களே!*  
*வேறு ஓர் அரசரோடு போர் தொடுக்கப்போகும் அரசர் ஒருவர், இருபதாயிரம் பேருடன் தமக்கு எதிராக வருபவரைப் பத்தாயிரம் பேரைக் கொண்டு எதிர்க்க முடியுமா என்று முதலில் உட்கார்ந்து சிந்தித்துப் பார்க்க மாட்டாரா?*
*எதிர்க்க முடியாதெனில், அவர் தொலையில் இருக்கும்போதே தூதரை அனுப்பி, அமைதிக்கான வழியைத் தேட மாட்டாரா?*  
*அப்படியே, உங்களுள் தம் உடைமையையெல்லாம் விட்டுவிடாத எவரும் என் சீடராய் இருக்க முடியாது.*
- லூக்கா 14:25-33, <small>பொது மொழிபெயர்ப்பு</small></blockquote>
# மண்ணக மீட்பரின் மாண்புயர் அன்னையே!

**மண்ணக மீட்பரின் மாண்புயர் அன்னையே!** (பழைய வழக்கில்: **இரட்சகருடைய பரிசுத்த மாதாவே!**; ; ) என்பது தூய கன்னி மரியாவைக் குறித்து கத்தோலிக்க திருச்சபையில் திருப்புகழ்மாலையின் இரவு மன்றாட்டில் பாடப்படும் நான்கு பாடல்களுள் ஒன்றாகும். புனிதர்களான இரனேயு, ஃபுல்ஜென்டுஸ் மற்றும் எபிபேனியுஸ் ஆகியோரின் எழுத்துகளிலிருந்து இப்பாடல் உருபெற்றது. முக்காலத்தில் இது திருவருகைக் கால முதல் ஞாயிறில் துவங்கி இயேசுவைக் கோவிலில் அர்ப்பணித்தல் விழா (பெப்ரவரி 2) இரவு மன்றாட்டு முடிய பயன்படுத்தப்பட்டுகின்றது.
# மண்ணக மீட்பரின் மாண்புயர் அன்னையே!

## பாடல் வரிகள்

### பழைய வழக்கு

புதுவையில் உள்ள மிஷன் அச்சகத்தில் 1937ஆம் ஆண்டு அச்சிடப்பட்டு வெளியிடப்பட்ட *ஞான சமுத்திரம்* என்னும் நூலில் இருந்து இப்பாடலில் உரை கீழே தரப்பட்டுள்ளது  
:இரட்சகருடைய பரிசுத்த மாதாவே! ஏகும் வழியான பரகதி வாசலே, சமுத்திரத்தின் தாரகையே, பாவத்தில் வீழ்தவர் எழுந்திருக்கப் பரிதவிக்கையில் உமது வேண்டுதலால் உதவியருளும். உலகத்தியல்பு அதிசயிக்க உம்மைப்படத்தவரைப் பெற்ற தாயே, பெறுமுன்னும் பெற்றபின்னும் கன்னிகையே, தேவ தூதருடையமங்கள வாய் மொழிக்கேட்டுப்பாவிகள் பேரில் இரக்கமாயிரும்.  
*திருவருகைக் கால முதல் ஞாயிறு துவங்கி கிறிஸ்து பிறப்பு முடிய :*
:முதல் - ஆண்டவருடைய தூதர் மரியாவுக்குத் தூதுரைத்தார்.
:துணை - மரியா தூய ஆவியாரால் கருவுற்றார்.  
:**மன்றாடுவோமாக:** இறைவா! / உம் திருமகன் மனிதர் ஆனதை / உம்முடைய வானதூதர் வழியாக / நாங்கள் அறிந்திருக்கிறோம். / அவருடைய பாடுகளினாலும் இறப்பினாலும் / நாங்கள் உயிர்ப்பின் மாட்சி பெற / உமது அருளைப் பொழிவீராக./ எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம்./ ஆமென்.  
*கிறிஸ்து பிறப்பு துவங்கி இயேசுவைக் கோவிலில் அர்ப்பணித்தல் விழா (பெப்ரவரி 2) முடிய :*
:முதல் - திருப்பேறு பெற்றபின்னும் சிதைவில்லாத கன்னிகையே,
:துணை - சர்வேசுரனுடைய தாயாரே, எங்களுக்காக மன்றாடும்.  
:**மன்றாடுவோமாக:** சர்வேசுரா சுவாமி! பாக்கியவதியான அர்ச். மரியாளுடைய கன்னிமை குன்றாத திருக்கர்ப்பத்தினாலே மனுக்குலத்துக்கு நித்திய இரட்சணையின் சம்பாவனையைத் தந்தருளினீரே, எங்கள் சீவ காரணரான சேசுகிறீஸ்துவை எங்களுக்குத் தந்தருளின அந்த தேவதாயார் எங்களுக்காக தேவரீரைக் கேட்கும் மன்றாட்டுகளின் பலனை எங்கள் அவசரங்களிலே நாங்கள் கண்டுகொள்ள தேவரீரை வேண்டிக்கொள்ளுகிறோம்- ஆமென்.
# தோமால சேவை

## புகழ்பெற்ற தோமால சேவைகள்

திருமலையில் உறையும் திருவேங்கடவனுக்கு சாற்றப்படும் தோமால சேவை மிகப்புகழ்பெற்றது. இதற்கு ஆறுமாதங்களுக்கு முன்பே முன்பதிவு செய்து அடியவர்கள் இச்சேவையினை காண்பதற்காக காத்திருப்பர். இவறைத் தவிர திருப்பதியில் இடம்பெறும் தோமால சேவை, திருவரங்கம் அரங்கநாதன் கோவிலில் இடம்பெறும் தோமால சேவையும் புகழ்பெற்றவையாகும்.
# வானகம் ஆளும் அரசியே வாழ்க!

**வானகம் ஆளும் அரசியே வாழ்க!** அல்லது பழைய வழக்கில் **பரலோகத்துக்கு இராக்கினியே வாழ்க!** (; ) என்பது தூய கன்னி மரியாவைக் குறித்து கத்தோலிக்க திருச்சபையில் திருப்புகழ்மாலையின் இரவு மன்றாட்டின் முடிவில் பாடப்படும் நான்கு பாடல்களுள் ஒன்றாகும். (மற்றவை மண்ணக மீட்பரின் மாண்புயர் அன்னையே!, விண்ணக அரசியே! மற்றும் கிருபை தயாபத்து செபம்).  
இயேசுவைக் கோவிலில் அர்ப்பணித்தல் விழா (பெப்ரவரி 2) அன்று துவங்கி புனித வாரத்தின் புதன் முடிய இது பாடப்படுகின்றது. இதன் ஆக்குனர் யார் என்பது குறித்த தகவல் இல்லை, ஆயினும் 12ம் நூற்றாண்டு முதல் இது பழக்கத்தில் இருந்துள்ளதற்கு சான்றுகள் உள்ளன.  
இந்த மன்றாட்டினை செபிப்பவருக்கு திருச்சபை வழங்கும் பலன்கள் உண்டு.
# வானகம் ஆளும் அரசியே வாழ்க!

## பாடல் வரிகள்

### பழைய வழக்கு

புதுவையில் உள்ள மிஷன் அச்சகத்தில் 1937ஆம் ஆண்டு அச்சிடப்பட்டு வெளியிடப்பட்ட *ஞான சமுத்திரம்* என்னும் நூலில் இருந்து இப்பாடலில் உரை கீழே தரப்பட்டுள்ளது  
:பரலோகத்துக்கு இராக்கினியே வாழ்க! :சம்மனசுக்களுக்கு தலைவியே வாழ்க! உலகத்தைப்பிராகாசிக்கச் செய்யவந்த பரஞ்சோதியாகிய கர்த்தர் எழுந்தருளின திருவாசலே வாழ்க! தேவ கனியைத் தந்த தூய்மையான திவ்விய பூங்கொடியே வாழ்க! சகல கன்னியர்களிலும் மகிமை பொருந்திய அதிசவுந்தரிய ரூபலாவண்ய கன்னிகையே களிகூறும். ஆராதனைக்குப் பாத்திரமான உம்முடைய திருக்குமாரனிடத்தில் எங்கள் பாவப்பொறுத்தலுக்காக மன்றாடும்.  
:முதல் - அர்ச். கன்னிகையே, நான் உம்மை ஸ்துதிக்கக் கிருபை செய்தருளும்.
:துணை - உம்முடைய சத்துருக்களை வெற்றி கொள்ள எனக்கு பாலத்தைத் தந்தருளும்.  
:**மன்றாடுவோமாக:** தயாபர சர்வேசுரா சுவாமீ! எங்கள் துர்ப்பலத்துக்கு உமது திருச்சரணக் காவலைக் கட்டளையிட்டருளும், தேவமாதாவை நினைத்துக் கொண்டாடுகிற நாங்கள் அந்தத் திவ்விய தாயருடைய வேண்டுதல் உதவியால் பாவமாகிய மரணத்திலிருந்து உயிர்க்கும்படிக்கு அநுக்கிரகம் செய்தருளும். இந்த மன்றாட்டுகளை எல்லாம் எங்கள் ஆண்டவரான சேசுகிறிஸ்து நாதருடைய திரு முகத்தைப்பார்த்து எங்களுக்குத் தந்தருளும். - ஆமென்
# வாரீர் படைத்திடும் தூய ஆவி

**வாரீர் படைத்திடும் தூய ஆவி** (; ) என்னும் பாடல் 9ம் நூற்றாண்டில் இரானானுஸ் மௌருஸ் என்பவரால் இலத்தீனில் இயற்றப்பட்டது ஆகும். இது கிரெகோரியன் பாடல் முறையில் பாடப்படுவது வழக்கம். இது கத்தோலிக்க திருச்சபையில் தூய ஆவி பெருவிழாவன்று திருப்புகழ்மாலையில் பாடப்படுகின்றது. மேலும் இது திருப்பீடத் தேர்தலின் போது கர்தினால்கள் சிஸ்டைன் சிற்றாலயத்துள் நுழையும் போதும், ஆயர் அருட்பொழிவுவின் போதோ, குருத்துவ திருநிலைப்பாட்டின் போதோ, உறுதிபூசுதல் திருவருட்சாதனத்தின் போதோ, ஆலய அபிஷேகத்தின் போதோ, மன்றங்களோ ஆள்ளது சங்கங்களோ கூடும் போதோ, அரச முடிசூட்டு விழாவிலும், துறவற வார்த்தைப்பாட்டின் போதும் பாடப்படுவது வழக்கம்.  
குஸ்தாவ் மாலர், ஹெக்டர் பேர்லியோஸ்.முதலிய பலர் இப்பாடலுக்கு இசையமைத்துள்ளனர்.
# வாரீர் படைத்திடும் தூய ஆவி

## பாடல்

| : Veni, creator Spiritus
: mentes tuorum visita,
: imple superna gratia,
: quae tu creasti pectora. | : வாரீர்! படைத்திடும் தூய ஆவி
: மக்கள் தம் இதயங்களில் சேரீர்!
: நிரப்பும் அருட்கொடை வரங்களினால்
: நீவீர் வழங்கின இதயங்களில்! |  |
| --- | --- | --- |
| : Qui diceris Paraclitus,
: altissimi donum Dei,
: fons vivus, ignis, caritas
: et spiritalis unctio. | : தேற்றரவாளர் என்பவரே!
: சீரிய இறைவனின் திருக் கொடையே!
: வற்றா ஊற்றே! அக்கினியே!
: வளரன்பே ஞானப் பூசுதலே! |  |
| : Tu septiformis munere,
: digitus paternae dexterae
: tu rite promissum Patris
: sermone ditans guttura. | : அருங் கொடை ஏழுக்குரியவரே!
: தந்தை வலக்கரத் திருவிரலே!
: தந்தையின் வாக்கினைக் காத்தவரே!
: சிந்தனைசொல் வரம் நிறைப்பவரே! |  |
| : Accende lumen sensibus,
: infunde amorem cordibus,
: infirma nostri corporis,
: virtute firmans perpeti. | : ஐம்புலன் களுக்கொளி மூட்டிடுவீர்!
: அன்பினை இதயத்தில் பாய்ச்சிடுவீர்
: தெம்பில்லா உடற்கழி வில்லாத
: சீர்மிகு வலிமையை ஏற்றிடுவீர்! |  |
| : Hostem repellas longius
: pacemque dones protinus;
: ductore sic te praevio
: vitemus omne noxium. | : விரைவாக எம்பகைவரை விரட்டி
: துரிதமாய் அமைதியை அளித்திடுவீர்!
: வரும் வினை களிலிருந் தகன்றிடவே
: வழிநடத்தும் தலைமை வகித்தே. |  |
| : Per te sciamus da Patrem
: noscamus atque Filium,
: te utriusque Spiritum
: credamus omni tempore. | : உம் வழியாகத் தந்தையையும்
: திருமகன் அவரையும் அறிந்திடவே
: இருவரின் ஆவி நீர்தாமென
: எளியோர் விசுவசித்திட உதவும். |  |
| : Deo Patri sit gloria,
: et Filio qui a mortuis
: Surrexit, ac Paraclito,
: in saeculorum saecula.
: Amen. | : தந்தை இறைவனுக்கும் மகிமை!
: இறந்தும் உயிர்த்த மைந்தனுக்கும்
: இந்தத் தேற்றர வாளருக்கும்
: என்றென்றும் மகிமை பெருகிடுக! |  |
| :V. Emitte Spiritum tuum, et creabuntur:
:R. Et renovabis faciem terrae. | :மு. உமது ஆவியை நீர் அனுப்ப, அவை படைக்கப்பெறுகின்றன;
:து. மண்ணகத்தின் முகத்தைப் புதுப்பிக்கின்றீர். |  |
| Oremus: Deus qui corda fidelium Sancti Spiritus illustratione docuisti: da nobis in eodem Spiritu recta sapere, et de eius semper consolatione gaudere. Per Dominum nostrum Jesum Christum, Filium tuum, qui tecum vivit et regnat in unitate eiusdem Spiritus Sancti Deus. Per omnia saecula saeculorum. Amen. | மன்றாடுவோமாக: எங்கள் அடைக்கலமும் ஆறுதலுமாகிய இறைவா, உம்முடைய ஆவியால் எங்களை வழிநடத்துகின்றீர். உமது அருட்காவலில் நாங்கள் உயிர்வாழச் செய்கின்றீர்; எம் மீது இரங்கி, எங்கள் வேண்டுதலுக்குச் செவி சாய்த்தருளும். உம்மையே நம்பியிருக்கும் எங்கள் விசுவாசம் மேன்மேலும் உறுதி பெறுமாறு, உம்முடைய ஆவியின் கொடைகளை எங்களுக்கு நிறைவாய்த்தந்து உதவியருள்வீராக. எங்கள் ஆண்டவராகிய கிறிஸ்து வழியாக உம்மை மன்றாடுகின்றோம். - ஆமென் | } |
# நோர்வே கடனீர் இடுக்கேரிகள்

ஒன்றான Geirangerfjorden என்றழைக்கப்படும் கடல்நீரேரி]]
நோர்வேயில் கடனீர் இடுக்கேரிகள் பல காணப்படுகின்றன. கிட்டத்தட்ட 1190 கடனீர் இடுக்கேரிகள் நோர்வேயிலும், சுவால்பாட் தீவுகளிலும் காணப்படுகின்றன  
மேற்கு நோர்வே கடனீர் இடுக்கேரிகளுக்கு மிகவும் பிரசித்திபெற்றது. இவை பனியுகங்களின் போது இயற்கையில் உருவானவையாகும். இயற்கையை ரசிக்க இது ஒரு சிறந்த இடமாகும். பனிப்பாறை நடைப்பயிற்சி, மீன்பிடி மற்றும் சைக்கிள் பயணம் போன்ற பொழுதுபோக்கு அம்சங்கள் இந்த இடத்தை சுற்றியுள்ளன. நீரேரியில் பயணிக்கும்போது இருபுறங்களிலும் நீர்வீழ்ச்சிகள், அவை உருவாக்கும் வானவில் போன்றவை கண்டு களிக்கும் வண்ணம் உள்ளன. நீரேரியில் கப்பல் மற்றும் படகு சவாரி செய்ய இயலும். நீரேரியை சுற்றியுள்ள நடைபாதையில் நடந்து செல்லும் வசதியும் உள்ளது.  
மேற்கு நோர்வேயிலுள்ள Geirangerfjord, Nærøyfjord ஆகிய இரு கடனீர் இருக்கேரிகளும் உலக பாரம்பரியக் களங்கள் பட்டியலில் இடம்பெற்றுள்ளன.
# நோர்வே கடனீர் இடுக்கேரிகள்

## கடல் நீரேரிகள்
# பிபின் சந்திர பால்

தலைவர்களான லாலா லஜபதி ராய், பால கங்காதர திலகர் மற்றும் **பிபின் சந்திர பால்**]]
**பிபின் சந்திர பாலர்** இந்திய சுதந்திரப் போ
ராட்டத்தலைவர்களில் முக்கியமானவர். ஸ்ரீ அரவிந்தர் அவரை "மிகுந்த வல்லமையும் கொள்கைப்பிடிப்பும் உடைய தேசாபிமானி" என்றார். லால்-பால்-பால் என்று அழைக்கப்பட்ட மும்மூர்த்திகளில் ஒருவர். மற்ற இருவர் பால கங்காதர திலகர், லாலா லஜபத் ராய். இம்மூவர்தான் சுயராச்சியம் பற்றிய விழிப்புணர்வை மக்களிடையே முதன் முதலில் ஏற்படுத்தியவர்கள். அவர் "புரட்சி எண்ணங்களின் தந்தை" என்று அழைக்கப்படுகிறார். அவர் ஆசிரியர், பத்திரிக்கையாளர், மேடைப்பேச்சாளர், எழுத்தாளர். அவர் 1858-ஆம் ஆண்டு நவம்பர் மாதம் 7-ஆம் நாள் தற்போது பங்காள தேஷ் நாட்டில் உள்ள சில்ஹட் மாவட்டத்தில் உள்ள போய்ல் என்ற கிராமத்தில் பிறந்தார். அவரது தந்தை ராமச்சந்திர பால் ஒரு ஜமீந்தார், பெர்சிய மொழியில் புலமை பெற்றவர். தாயார் நாராயணி தேவி. அவர் வசதியான ஹிந்து வைஷ்ணவக் குடும்பத்தின் ஒரே புதல்வர். அவரது ஒரே சகோதரி கிரிபா.
# பிபின் சந்திர பால்

## இளமைக்காலம்

பிபின் முதலில் தனது தந்தையிடம் கல்வி கற்றார். பின்னர் ஒரு மௌல்வியிடம் பெர்சிய மொழி கற்றார். சில்ஹட்டில் உள்ள மிஷினரி பள்ளிகளிலும், அரசாங்க உயர்நிலைப் பள்ளியிலும் பள்ளிப் படிப்பை முடித்தார். கல்கத்தாவில் உள்ள பிரசிடென்சி கல்லூரியில் பட்டப்படிப்பு படிக்கசேர்ந்தார். ஆனால் அவர் படிப்பை முடிக்கவில்லை. ஆனால் இலக்கியத்தில் மிகுந்த ஈடுபாடு கொண்டவராக இருந்தார். பெங்காலியில் ஹேமச்சந்திரா, பக்கிம் சந்திரா போன்றோரும் ஆங்கிலத்தில் தியோடார் பார்க்கர், எமர்சன் போன்றோரும் அவருக்குப் பிடித்த நாவலாசிரியர்கள். வைஷ்ணவ கவிதை இலக்கியங்களையும் அவர் விரும்பிப் படிப்பார். கீதை, உபநிடதம் போன்றவற்றை ஆழமாகக் கற்றவர்.
கல்கத்தாவில் படிக்கும் போது கேஷப் சந்திரா சென், பிஜோய் கிருஷ்ண கோஸ்வாமி ஆகியோர் அவருக்கு ஆன்மிகத்தில் வழிகாட்டியாக இருந்தனர். ஷிவ் நாத் சாஸ்திரி, சுரேந்திர நாத் பானர்ஜி ஆகியோர் அவருக்கு அரசியலில் வழிகாட்டியாக இருந்தனர். 1879-ல் கட்டாக்கில் உள்ள கட்டாக் அகாடெமியின் தலைமை ஆசிரியர் ஆனார். ஸில்ஹட், பங்களூர், ஹபிகஞ்ச் ஆகிய இடங்களிலும் தலைமை ஆசிரியராகப் பணியாற்றினார். பின்னர் நூலகராகப் பணியாற்றினார். 1898-ல் Comparitive Theology படிக்க இங்கிலாந்து சென்றார். ஓராண்டில் திரும்பிவிட்டார். நியூயார்க்கில் உள்ள National Temperence Association அழைப்பின் பேரில் நான்கு மாதம் அமெரிக்காவில் சுற்றுப்பயணம் செய்து சொற்பொழிவாற்றினார்.
# பிபின் சந்திர பால்

## சுதந்திரப் போராட்டம்

1886- ல் காங்கிரஸில் சேர்ந்தார்.
அஸ்ஸாம் தோட்டத் தொழிலாளர்கள் கொடுமைப்படுத்தப்படுவது குறித்தும் சிலசமயம் அடித்தே கொல்லப்படுவது குறித்தும் 1896-ல் பிபின் போராடியதால் காங்கிரஸ் இந்த விஷயத்தைக் கையில் எடுத்தது. அப்போதைய அஸ்ஸாம் கமிஷனர் சர் ஹென்றி காட்டன் முயற்சியால் இந்த தீமைகள் விலகின.
1886-ஆம் ஆண்டு கல்கத்தா காங்கிரஸ் மாநாட்டிலும், 1887-ஆம் ஆண்டு சென்னை காங்கிரஸ் மாநாட்டிலும், 1904-ஆம் ஆண்டு மும்பை காங்கிரஸ் மாநாட்டிலும் கலந்து கொண்டார்.வங்கப் பிரிவினையை ஒட்டி தீவிர அரசியலில் ஈடுபட்டார். ஆங்கிலேயரின் பிரித்தாளும் சூழ்ச்சியை உணர்ந்து கொண்டார். அதை எதிர்த்து தீவிரமாகச் செயல்பட்டார். 1907-ஆம் ஆண்டு இந்தியா முழுவதும் சுற்றுப்பயணம் செய்து மக்களிடையே சுதந்திர வேட்கையை ஏற்படுத்தினார். அவரது சொற்பொழிவு மக்களை மிகவும் ஈர்த்தது. மக்களிடையே நாட்டுப் பற்றையும் விழிப்புணர்வையும் ஏற்படுத்தினார்.  
அந்நியப் பொருட்கள் பகிஷ்கரிப்பு, சுதேசிப் பொருட்கள் பயன்படுத்துதல், ப்ரிட்டிஷ் தொழிற்சாலைகளில் இருந்து வெளிநடப்பு, தேசியக்கல்வி ஆகியவற்றை வலியுறுத்தி வந்தார்.
சுதேசிப் பொருட்கள் பயன்படுத்துவதன் மூலம் ஏழ்மையையும் வேலையில்லாத் திண்டாட்டத்தையும் நீக்கலாம் என்று நம்பினார்.
வந்தே மாதரம் இதழைத் தோற்றுவித்தவர்களில் பிபின் சந்திர பாலும் ஒருவர். வந்தே மாதரம் இதழில் ஆட்சியாளரை எதிர்த்து எழுதிய வழக்கில் அரவிந்தருக்கு எதிராக சாட்சி சொல்ல மறுத்ததால் ஆறு மாதம் சிறையில் அடைக்கப்பட்டார். அவரது விடுதலை நாளைக் கொண்டாட முற்படும் போதுதான் வ. உ. சிதம்பரம்பிள்ளையும் சுப்ரமண்ய சிவாவும் கைது செய்யப்பட்டனர்.  
1908-லிருந்து 1911 வரை அவர் நாட்டைவிட்டு வெளியில் வசிக்கும்படி கட்டாயப்படுத்தப்பட்டார். இந்தியா ஹவுஸ் லண்டனின் வடக்குப் பகுதியில் மாணவர்கள் தங்கும் ஓர் இடம். அங்கே இந்திய விடுதலைக்காக தீவிரமாக செயல்பட்ட வ. வே. சுப்பிரமணியம், வினாயக் தாமோதர் சாவர்க்கர், மதன் லால் டிங்கரா போன்றோருடன் இணைந்து பிரித்தானிய அரசாங்கத்திற்கு எதிராக பணியாற்றினர். அங்கிருந்து Swaraj இதழை வெளியிட்டார். கர்சன் வில்லி என்பவர் மதன்லால் டிங்கராவால் கொலை செய்யப்பட்ட பிறகு இந்தியா ஹவுஸ் மீது ஆங்கிலேயரின் கவனம் திரும்பியதால் அங்கிருந்து செயல்பட இயலவில்லை.1916-ல் திலகரின் ஹோம் ரூல் இயக்கத்தில் இணைந்தார். முதலாம் உலகபோரின் போது காங்கிரஸ் பிரதிநிதியாக இங்கிலாந்து சென்றார். ரஷ்யாவில் நடந்த போல்ஷ்விக் புரட்சி அவரை மிகவும் கவர்ந்தது. 1921-ல் பாரிசாலில் நடைபெற்ற வங்காள மாகாண மாநாட்டுக்குத் தலைமை தாங்கினார்.  
காங்கிரஸ் கிலாபத் இயக்கதினருடன் இணைந்து பணியாற்றியதால் பிபின் சந்திர பால் 1922-ல் நடைபெற்ற ஒத்துழையாமை இயக்கத்தில் கலந்து கொள்ளவில்லை. அவரால் மௌலானா முஹம்மது அலியின் வகுப்பு வாதத்தை ஏற்றுக்கொள்ள இயலவில்லை. அரசியலில் மதம் கலப்பது ஆபத்தானது என்று மக்களிடையே விழிப்புணர்வை ஏற்படுத்தினார்.